Komanê otonoman ê ke wazenê Girê Mormontî yê tarîxî yê Swîsre vera ocaxê çîmentoyî bipawê, 2020 de ZAD de la Colline awan kerdbi. ZAD de la Colline seba pawitişê Şorişê Rojawanî veng da.
ZADî eşkerayîya xo de îfade kerd ke têgêrayîşê azadîye yê kurdan bedelanê pîlan ra dima bi îdealanê înan û bi fikrê Konfederalîzmê Demokratîkî Şorişê Rojawanî awan kerdo la dewleta tirke pê hêrişanê îşxalî tim Şorişê Rojawanî kena hedef.
ZADî vat: ''Dewleta tirke bi hetkarîya NATOyî wazena şorişî bêveng bikera. Ganî ma seba Şorişê Rojawanî bibê yew û paştî bidê ci. Her çî ra ver ganî ma vera şeranê emperyalîstan û faşîstan Kurdîstanî bipawê. Ma seba ney venga her kesî danê.''
